Аҟәа. Ажьырныҳәамза 31, 2023 шықәса. Аԥсныпресс. Атуристтә дәыӷба «Шәача» мшаԥымза 29 инаркны цәыббрамза 30, 2023 шықәса рҟынӡа ареисқәа нанагӡалоит.
«Ари адәыӷба аҷыдаҟазшьаны иамоу авагаонқәа ринтериер зегьы иҳаҩсыз ашәышықәса 70-80-тәи ашықәсқәа рыстилистика иахьақәшәо ауп. Аԥсни Урыстәылеи ирыбжьоу аҳәынҭқарратә ҳәаа аҿы аҳәаахьчаратәии аҳазылхратәии апроцедурақәа зегьы ауаҩы дмыргәамҵкәа ирмарианы имҩаԥысуеит, амҩазы иазԥхьагәаҭоу аамҭа иахымԥаӡакәа аныҟәарагьы маншәаланы имҩаԥысуеит», – ҳәа Урыстәылатәи Аихамҩақәа рыпресс-маҵзура ахь азхьарԥш ҟаҵо адырра аланарҵәоит асаит https://sochinews.io.
Амҩан адәыӷба ҭыԥқәак рҿы аанкыларақәа азԥхьагәаҭоуп – Лазаревск, Лоо, Дагомыс, Шәача, Адлер, Имеретинтәи акурорт, Весиолое, Цандрыԥшь.
Авагонқәа ҳаамҭа иақәшәо асанитартә уадақәа, аҳауаҭышәныртәалагақәа, аҿакырҭақәа, еиуеиԥшым агаджетқәа реиҵаҵара азы USB-ҿакырҭақәа, уҳәа рыла еиқәыршәоуп. Иҟоуп иара убас авагон-қьафурҭа, араҟа аурыс чысхкқәа реиԥш аԥсуа чысхкқәагьы аҿауҵар ҟалоит. Аретродәыӷба «Шәача» ареисқәа нанагӡоит нанҳәамза 15, 2020 шықәса инаркны. Ари аамҭа иалагӡаны уи имҩаԥнагахьеит 130 нызықьҩык апассаџьырцәа.